Hollannissa 2010 kovaa ajanut kääntyvä autoilija keilasi neljä nuorta pyöräilijää. Heille ei onneksi käynyt juuri kuinkaan. Mutta mitä seuraa, kun autoilija ajaa pyöräilijän päälle Hollannissa?

– Poliisi syyttää autoilijaa holtittomasta ja vaarallisesta ajamisesta –> ajokortti hyllylle

– Paikallisen lehden nettisivuille vyöryy vihaisia kommentteja autoilijaa kohtaan

– Lehdessä on useita artikkeleita onnettomuudesta, joka käsitellään perusteellisesti

– Varomaton autoilu nousee keskustelun pääaiheeksi

– Lehti tekee julkisen kyselyn, mitä paikkoja ihmiset pitävät vaarallisina, ja julkaisee tulokset aukeaman kokoisena artikkelina

– Poliisi lisää valvontaa

– Valtakunnallinen liikenneasiantuntija kutsutaan arvioimaan onnettomuusristeyksen turvallisuutta

– Kaupunki raportoi, että toimenpiteisiin turvallisuuden parantamiseksi on jo ryhdytty

– Lehden entinen päätoimittaja kirjoittaa vihaisen artikkelin holtittomasta ajamisesta, “liikenneurpoista” ja autoilijasta, joka “melkein tappoi” neljä nuorta pyöräilijää

– Autoilijan pitää suorittaa turvallisen ajamisen kertauskurssi, joka maksaa hänelle 800 euroa ja jonka takia hänen on otettava 3 päivää töistä vapaata. Jos autoilija reputtaa kurssin, hän menettää ajokorttinsa lopullisesti.

Entä mitä seuraa, kun väistämisvelvollinen autoilija ajaa pyöräilijän päälle Suomessa, ja pyöräilijä saa vakavia vammoja?

– Iltalehti, Ilta-Sanomat, Helsingin Sanomat ja Metro uutisoivat, että pyöräilijällä ei ollut kypärää

– Helsingin Sanomien pääkirjoitus huomauttaa kypärän käyttämisestä

– Kansalaiset kilvan saarnaavat kypärästä ja että “pyöräilijän kannattaa aina väistää, koska pyöräilijään sattuu enemmän”.

Myös Hollannissa tapahtuu vaarallista autoilua. Se on kuitenkin harvinaista, koska sitä ei siedetä ja siitä tulee seuraamuksia.

Huom. On yleinen väärinkäsitys, että Hollannissa lain mukaan autoilija olisi lähtökohtaisesti aina syyllinen pyöräilijän ja autoilijan välisissä kolareissa. Tämä ei pidä paikkaansa. Ns. ankara vastuu Hollannissa koskee korvausvelvollisuutta autoilijan lakisääteisestä liikennevakuutuksesta, ja se vastaa oleellisilta osin Suomen liikennevakuutuslakia. Ks. lisää myös Mark Wagenbuurin blogista.

Marjut Ollitervo Kirjoittaja on Pyöräkaista Hämeentielle -aloitteen toinen tekijä, ja toiminut Pyöräliiton hallituksessa 2014-2019 sekä Helsingin Polkupyöräilijöiden hallituksessa 2013-2016. Twitter: @cyclite Lisää tältä kirjoittajalta